NETFLIX-DOKUMENTTISARJA
Mikään ei kiehdo mielikuvitustamme niin kuin iso kissaeläin.
Upea,
voimakas,
tappava.
Kun pääsemme lähemmäs näitä eläimiä -
saamme selville niiden elämän toisen puolen.
Välittävämmän,
yhteistyökykyisemmän -
ja sitkeämmän -
kuin olemme voineet kuvitellakaan.
Isot kissat ovat paljon enemmän kuin ensisilmäyksellä voisi kuvitella.
ISOT KISSAT
Kolme kuukautta sitten tämä naarasleijona lähti laumastaan -
synnyttääkseen pentunsa.
Pienet pennut ovat haavoittuvia. Uhkana ovat etenkin toiset leijonat.
Nyt kun ne ovat kasvaneet, naaras on valmis palaamaan laumaansa.
Emon ei ole helppo hankkia ruokaa kasvavalle perheelleen yksin.
Sen on metsästettävä useammin,
jolloin sen pitää jättää pentunsa pärjäämään omillaan.
Avoimella savannilla saalis on helppo havaita.
Mutta niin on leijonakin.
Sen on oltava kärsivällinen.
Isot kissat ovat tappavampia pimeän laskeuduttua.
Niiden kyky nähdä pimeässä on uskomaton, kuusi kertaa parempi kuin ihmisellä.
Leijonalla on etuotto saaliiseensa nähden.
Yksin metsästävän naaraan on päästävä mahdollisimman lähelle ennen hyökkäystään.
Yöllä metsästäessä yksi leijona pärjää lähes yhtä hyvin kuin lauma.
Ongelma on pitää kiinni saaliista.
Leijonat ovat näiden tasankojen suurimpia saalistajia.
Se pärjää parille hyeenalle.
Mutta kokonaiselle hyeenalaumalle? Se on eri juttu.
Vaarassa ei ole ainoastaan saalis,
vaan myös leijonan oma henki.
Mutta tämä leijona ei ole yksin.
Sen perhe on löytänyt sen.
Perhe rinnallaan -
se on voittamaton.
Raju kilpailu savannilla on pakottanut leijonat tekemään jotain aivan erityistä.
Ne ovat ainoita laumoissa eläviä isoja kissaeläimiä.
Naaraat metsästävät eniten.
Uroksen tärkein rooli on perheensä puolustaminen.
Niin kauan kuin ne pysyvät vahvoina, pennut ovat turvassa.
Mutta rauha ei kestä koskaan kauan isojen kissojen maailmassa.
Niiden olemassaolon alkuhetkistä lähtien tappaminen on ollut niille elämäntapa.
Yli kymmenen miljoonaa vuotta sitten syvällä Aasian metsissä -
alkoi kehittyä uudenlainen saalistava eläinlaji.
Nykyisen puuleopardin avulla näemme pilkahduksen siitä,
miten ensimmäiset kissaeläimet ovat ehkä eläneet.
THAIMAA
Se on isoista kissaeläimistä pienin,
mutta ketterin.
Sillä on lyhyet, lihaksikkaat jalat,
erittäin terävät kynnet,
pyörivät nilkkanivelet -
ja tasapainoa auttava häntä. Näiden ansiosta ne ovat hyviä kiipeämään.
Edes apinat eivät ole turvassa.
Suhteutettuna kokoon puuleopardilla on myös kissaeläinten pisimmät kulmahampaat.
Se on nykyajan sapelihammaskissa.
Ajan myötä isot kissat tulivat alas puista -
ja kasvoivat isommiksi ja voimakkaammiksi.
Kun ne kehittyivät ja valloittivat uusia alueita,
jokainen kissa omaksui etuoton antavan suojavärin.
Jopa suurimmat kissat voivat sekoittua taustaan.
Tiikerin raidat muuttuvat kiemurtelevaksi kasvillisuudeksi.
Yksivärinen turkki auttaa vaanivaa puumaa katoamaan,
vaikkei sillä olisi piilopaikkaa.
Leopardin täplät muistuttavat harvakasvuisen metsän täplikkäitä varjoja,
joten se voi väijyä saalistaan lähietäisyydeltä.
Mutta suojaväri ei auta ainoastaan hyökkäyksessä.
Se auttaa myös puolustautumisessa.
Gepardiemo piiloutuu pienten pentujensa kanssa.
Kymmenen päivän ikäisinä isot kissat ovat haavoittuvaisimmillaan.
Niiden silmät ovat tuskin auki, ja ne ovat täysin riippuvaisia emostaan.
Useimmat isot kissat kasvavat ja kehittyvät hitaasti.
Ne siirtyvät syömään lihaa noin yhdeksän viikon ikäisinä.
Ne lakkaavat imemästä maitoa puolivuotiaina.
Ja noin kaksivuotiaina ne ovat viimeinen valmiita pärjäämään omillaan.
Matka avuttomasta pennusta tappavaksi metsästäjäksi on pitkä ja vaarallinen.
Varsinkin kaikkein isoimmalle kissalle.
Tämä viisikuukautinen tiikerinpentu on kaukana aikuisesta.
Mutta se opettelee jo metsästämään kotimetsässään.
BANDHAVGARH - INTIA
Sen on opittava valitsemaan kohde,
suunnittelemaan lähestyminen -
ja tekemään lopullinen hyökkäys.
Tällä kertaa uhri on vain sen veli.
Sisarusten kanssa tappeleminen on turvallinen tapa hioa taitoja.
Sitä paitsi sisarusten rökittäminen on hauskaa.
Leikki on olennainen osa isojen kissojen kehitystä.
Mutta jotkut läksyt opitaan vaikeimman kautta.
Tämä puolivuotias leopardi viettää suurimman osan aikaansa oleilemalla.
Emonsa kanssa.
Kun emo lähtee metsästämään,
sen on turvallisinta jäädä odottelemaan.
Mutta mitä hauskaa siinä on?
On aika seikkailla hieman.
Ei kovin varma laskeutuminen.
Alastulon on paras olla täydellinen.
Kehittyvän kissan on kokeiltava rajojaan,
mutta se ei saa tähdätä liian korkealle.
Kafferipuhveli.
Yksi Afrikan vaarallisimmista eläimistä,
jonka maineeseen kuuluu pentujen tappaminen.
Aloittelijan virhe.
Nyt ei ole aika hioa metsästäjän kykyjä.
Nyt on aika opetella piiloutumaan.
Ja juoksemaan henkensä edestä.
Yksi yhdeksästä elämästä vähemmän,
ja yhä paljon opittavaa.
Ja kun emo palaa,
on aika saada yksi vaikeimmista oppitunneista.
Yhä elossa oleva pahkasika.
Raaka tilaisuus,
mutta mahdollisuus harjoitella ison kissan tappavaa purentaa kurkkuun.
Kun pennulla on vaikeuksia,
ammattilainen astuu kehiin.
Isot kissat oppivat matkimalla emoaan.
Kun nuori leopardi itsenäistyy, se tarvitsee taitoja ja kokemuksia.
Siksi pennut tarvitsevat niin pitkän ajan emon katseen alla.
Okavangossa naarasleijona palaa takaisin laumaansa.
Ympärillä on kilpailevia leijonia,
joten pennut ovat parhaassa turvassa isän suojeluksessa.
Tähän asti ne ovat syöneet vain emonsa kanssa.
Tänään pennut illallistavat kuninkaan kanssa.
Se on läheltä katsottuna paljon isompi.
Urokset ottavat osuutensa ennen kuin antavat naaraiden syödä.
Pentuja ne sietävät paremmin.
Tiettyyn pisteeseen asti.
Naarasleijona hoitaa pentuja enemmän.
Ja kun isä ottaa leijonanosan ruoasta,
naaraiden täytyy lähteä jälleen metsälle.
Laumoissa voi olla yli 40 yksilöä.
Suhteiden ylläpitäminen ei siis ole helppoa.
Monimutkainen sosiaalinen elämä on tehnyt leijonista isoista kissoista älykkäimpiä.
Älykkyys tekee niistä myös erittäin mahtavan tappojoukkueen.
Metsästyksen aikana jokainen naaras tietää tehtävänsä.
Painavimmat yksilöt etsivät odottelupaikan.
Kevyemmät ja nopeammat yksilöt ympäröivät saalislauman.
Ansa on valmis.
Hyökkäys tapahtuu lähes 50 kilometrin tuntivauhdilla.
Ne ajavat saaliin kohti ansaa.
Jos yksi epäonnistuu,
toinen on valmiina odottamassa.
Päivällä, kun lauma metsästää joukkona, onnistumismahdollisuudet tuplaantuvat.
Kaikki saavat osuutensa.
Tämä on tasavertaisten naaraiden joukko.
Ja vaikka yhteenottoja syntyy,
yleensä ne pysyvät hallinnassa.
Lauma on vahvempi yhdessä.
Mutta taas kerran isä änkeää jaolle.
Se vaikuttaa epäreilulta, mutta lauman urosten on oltava taistelukunnossa.
Hyökkäyksen uhka lähestyy.
Vaeltavat urokset -
yrittävät ottaa lauman haltuunsa.
Ja tappaa pennut.
Suojellakseen perhettään -
isä tarvitsee kaiken mahdollisen voiman.
PANTANAL - BRASILIA
Alueensa puolustaminen on elintärkeää isolle kissalle.
Maailman suurin kosteikkoalue ei vaikuta ihanteelliselta kissamaastolta.
Mutta täällä asuu enemmän jaguaareja kuin missään muualla maailmassa.
Jaguaari on vanttera ja lihaksikas, kissamaailman pitbull.
Ne ovat toinen toistaan parempia ja niillä on kaikkein vahvimmat leuat.
Tämä on tämän jaguaarin aluetta.
Urosjaguaarit merkitsevät säännöllisesti reviirinsä hajulla.
Ne partioivat niin maassa kuin vedessä.
Toisin kuin useimmat kissat, jaguaarit ovat vahvoja uimareita.
Urokset eivät vartioi reviiriään vain itsensä tähden.
Alueella on myös useita naaraita.
Tämä naaras on kiimassa, joten se tunnistaa uroksen hajun.
Seuraavina päivinä ne parittelevat useasti.
Näin uros varmistaa, että on pentujen isä.
Sen on oltava varma siitä,
sillä kilpailijat odottavat aina tilaisuutta pujahtaa joukkoon.
Naapuri on astunut rajan yli.
Jaguaarit yrittävät välttää tappeluita.
Loukkaantumisriski on liian suuri.
Mutta kun vaakalaudalla on paritteluoikeudet, vaihtoehtoja ei ole.
Tunkeilija on ajettu pois.
Toistaiseksi.
Reviirin etsintä on pakottanut isot kissat äärimmäisiin olosuhteisiin.
Amurintiikerit kuljeskelevat Siperian jäisissä metsissä.
Niiden pitkä ja paksu turkki suojaa niitä jäätäviltä lämpötiloilta.
Intianleopardeja hiipii Mumbain sivukaduilla,
joilla ne metsästävät kulkukoiria ja muita kesyeläimiä yön suojassa.
Yksi iso kissa kiipeilee jopa maailman korkeimmilla vuorilla.
HIMALAJA - INTIA
Neljäntuhannen metrin korkeudessa.
Siellä on kylmä.
Ilma on ohutta.
Maasto on petollinen.
Mutta jotenkin tämä naaraslumileopardi osaa kulkea täällä.
Sillä on lyhyet eturaajat ja pitkät takaraajat -
sekä erityisen pitkä häntä.
Ne antavat tasapainoa ja ketteryyttä karussa maastossa.
Se voi hypätä kymmenen metriä yhdellä loikalla.
Sen jalat ovat leveät ja paksukarvaiset. Ne toimivat lumikenkien tavoin -
ja estävät sitä uppoamasta syvälle kinoksiin.
Syötävää on niin vähän,
että sitä täytyy etsiä lähes 800 neliökilometrin alueelta.
Lumileopardit kulkevat niin laajoilla etäisyyksillä, että ne kohtaavat harvoin.
Sen sijaan ne kommunikoivat hajun avulla.
Huolimatta eloonjäämisen vaikeista haasteista,
tämä uskomaton naaras on onnistunut kasvattamaan kolme pentua.
Lähes kaksi vuotta ne ovat olleet riippuvaisia emostaan.
Nyt niiden on aika alkaa metsästää itse.
Se ei ole helppoa täällä.
Mutta tämä nuori vuorikauris voi tarjota yhdelle pennuista tilaisuuden.
Metsästys näissä korkeuksissa on riskialtista.
Vuorikauris on nostanut panoksia.
Emo tarkkailee.
Pennun on tehtävä tämä itse.
Niin lähellä…
Mutta silti niin kaukana.
Tämä näyttää ehkä epäonnistumiselta, mutta huippusaalistajankin pitää tietää rajansa.
Täällä ylhäällä se voi pelastaa pennun hengen.
Pian nämä kolme pentua ovat omillaan -
ja niiden on nojattava oppimiinsa taitoihin.
Mutta yhteen kohtaamaansa haasteeseen ne eivät voi itse vaikuttaa.
Lämpenevä ilmasto pakottaa kylmään tottuneet eläimet korkeammalle vuorille.
Mitä korkeammalle ne menevät, sitä vähemmän siellä on tilaa.
Kun kesyttömät luonnonalueet katoavat,
isot kissat joutuvat konfliktiin ihmisten kanssa.
Niitä pidetään uhkana karjalle ja meille itsellemme,
ja niitä metsästetään trofeiden ja ruumiinosiensa takia.
Isoja kissoja vainotaan kaikkialla maailmassa,
ja niitä alkaa uhata sukupuutto.
Mutta toivoa on.
PATAGONIA - CHILE
Kun annamme näille mahtaville eläimille hieman tilaa maailmassamme,
tulokset voivat olla uskomattomia.
Viisikymmentä vuotta sitten ihminen tuhosi suurimman osan näiden laaksojen luonnosta.
Mutta kun metsästys ja maatalous kiellettiin täällä,
guanakojen lukumäärä on tasaisesti elpynyt.
Ja kun saaliit palaavat,
saalistajat seuraavat.
Puumat, eli vuorileijonat.
Niitä oli ennen niin vähän,
että niitä pidettiin yksineläjinä.
Mutta nyt puumia on täällä enemmän kuin muualla Amerikan mantereella.
Ja ne alkavat käyttäytyä ennennäkemättömillä tavoilla.
Puumat ovat yhdessä ja sietävät toisiaan,
jopa perheen ulkopuolisia yksilöitä.
Mikä yllättävintä, ne jakavat ruokansa.
Kun alue villiintyy enemmän,
ehkä puumat palaavat luonnollisiin tapoihinsa.
Kuva isoista kissoista yksinäisinä saalistajina on alkanut muuttua.
Ne ovat parempia tiimipelaajia kuin olemme osanneet kuvitellakaan.
MASAI MARAN KANSALLINEN SUOJELUALUE - KENIA
Gepardi on isoista kissoista nopein.
Sen valtti on nopeus eikä voima,
joten se on myös haavoittuvin.
Mutta ryhmissä -
niistä tulee vaikuttava joukko.
Taistelutoverit.
Ne eivät koordinoi metsästystä leijonien tavoin.
Ne luottavat ylivoimaan.
Jokainen valitsee kohteensa.
Sitten ne tekevät siirtonsa.
Ajojahti on käynnissä.
Jos yksi epäonnistuu, toisilla on muita mahdollisuuksia.
Ennemmin tai myöhemmin hyökkäys onnistuu.
Yhden gepardin voi olla vaikea saada gnuu kiinni,
mutta se onnistuu yhdistetyin voimin.
Liittoutuminen tekee isoista kissoista menestyvämpiä metsästäjiä.
Mutta leijonille niiden lukumäärä on vielä tärkeämpää puolustautumisessa.
Okavangon pennut ovat huolettomia.
Ne eivät tiedä elämänsä muuttuvan.
Ääni, joka aiheuttaa pelkoa jokaisessa leijonaperheessä.
Yksinäiset urosleijonat lähestyvät -
aikomuksenaan vallata lauma.
Jos tunkeutujat onnistuvat, ne tappavat pennut -
ja naaraille tulee uusi kiima.
Lauman urokset koettavat pelotella.
Mutta tunkeilijat eivät peräydy.
Taistelu on väistämätön.
Naaraiden täytyy viedä pentunsa pois vaaran ulottuvilta.
Mutta niiden reitti vapauteen on tukossa.
Yleensä nämä kissat välttelevät vettä.
Hyvästä syystä.
Vaihtoehtoja ei ole.
Paluuta ei ole.
Nuorempien on vaikea pysyä perässä.
Vielä vähän.
Vihdoin emon johdolla -
ne pääsevät turvaan.
Kaikilla ei ole käynyt niin hyvä onni.
Yksi lauman uroksista.
Poikasten suojeleminen maksoi sen hengen.
Nyt vain pentujen isä on elossa.
Jää nähtäväksi, kuinka kauan se pystyy pitämään johtopaikkansa.
Ainakin toistaiseksi pennut ovat turvassa -
ja kasvavat vahvoiksi lauman rakkauden ja suojan ansiosta.
Ja isän, joka puolustaa niitä hengellään.
Kaikki isot kissat ovat syntyneet vaaralliseen ja dramaattiseen elämään.
Mutta niin kauan kuin annamme niille niiden tarvitseman vapauden,
nämä upeat eläimet jatkavat elämistään.
Tekstitys: Merja Pohjola